ทองคำปิดร่วง 3.4 ดอลลาร์
สัญญาทองคำตลาดนิวยอร์กปิดลบ3.4 ดอลลาร์ที่ 1,572.5 ดอลลาร์/ออนซ์ เงินดอลล์แข็งค่าฉุด
9 เม.ย. 2556

สัญญาทองคำตลาดนิวยอร์กปิดลบ3.4 ดอลลาร์ที่ 1,572.5 ดอลลาร์/ออนซ์ เงินดอลล์แข็งค่าฉุด 
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 3.4 ดอลลาร์ หรือ 0.22% ปิดที่ 1,572.5 ดอลลาร์/ออนซ์
สัญญาทองคำได้รับแรงกดดันจากสกุลเงินดอลลาร์สหรัฐที่แข็งค่าขึ้นเมื่อเทียบกับเงินเยน หลังจากบีโอเจมีมติผ่อนคลายนโยบายการเงินต่อไป ในการประชุมครั้งล่าสุด โดยบีโอเจจะยังคงเดินหน้าผ่อนคลายนโยบายการเงินแบบเชิงรุก จนกว่าจะบรรลุเป้าหมายเงินเฟ้อที่ระดับ 2% เพื่อจัดการกับปัญหาเงินฝืด
นอกจากนี้ สัญญาทองคำยังได้รับปัจจัยลบจากข่าวที่ว่า ศาลโปรตุเกสได้ปฏิเสธมาตรการรัดเข็มขัดที่รัฐบาลตั้งใจจะนำมาบังคับใช้ในปี 2556 เพื่อแลกกับเงินช่วยเหลือจากต่างประเทศ และสัญญาทองคำยังร่วงลงหลังจากมีข่าวว่ากองทุน SPDR ซึ่งกองทุนทองคำรายใหญ่ที่สุดของโลก ได้ลดการถือครองทองคำ